#### 

#### ROMANIA

###### JUDETUL SATU MARE

#### CONSILIUL JUDEŢEAN

# **Serviciul resurse umane, salarizare**

# **Nr. \_\_\_\_\_\_\_\_\_\_/\_\_\_\_\_\_\_\_\_\_\_2023**

## **RAPORT DE SPECIALITATE**

**privind modificarea Organigramei și a Statului de funcţii ale aparatului de specialitate**

**al Consiliului Județean Satu Mare**

Potrivit prevederilor art. 173 alin. (2) lit. c) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, Consiliul Județean are ca atribuție aprobarea, în condiţiile legii, la propunerea preşedintelui consiliului judeţean, a regulamentului de organizare şi funcţionare a consiliului judeţean, organigrama, statul de funcţii, regulamentul de organizare şi funcţionare ale aparatului de specialitate al consiliului judeţean precum şi ale instituţiilor publice de interes judeţean.

Având în vedere faptul că la nivelul Consiliului Judeţean Satu Mare a fost organizat examenul de promovare în gradul profesional imediat superior celui deţinut de către un funcţionar public din cadrul aparatului de specialitate al Consiliului Judeţean Satu Mare, la finalizarea căruia a fost întocmit Raportul final al examenului de promovare în gradul profesional imediat superior celui deţinut de către un funcţionar public din cadrul aparatului de specialitate al Consiliului Judeţean Satu Mare, înregistrat în corespondenţa internă cu nr. 23809/27.10.2023,

ținând cont de prevederile:

- art. XVI din Legea nr.296/2023 privind unele măsuri fiscal-bugetare pentru asigurarea sustenabilității financiare a României pe termen lung, prin care se modifică art. 546 lit. j) din Ordonanța de Urgență a Guvernului nr. 57/2019 privind Codul Administrativ, astfel că numărul de posturi din cadrul cabinetului președintelui consiliului județean a fost redus de la 6 la 4,

- art. XVIII din Legea nr.296/2023 privind unele măsuri fiscal-bugetare pentru asigurarea sustenabilității financiare a României pe termen lung, prin care a fost abrogat art.390 alin. (1) lit. h), funcția de șef birou fiind astfel desființată,

având în vedere următoarele prevederi legislative:

- Secțiunea a 2-a – referitor la promovarea în grad profesional din Titlul III, Capitolul IV al Hotărârii de Guvern nr. 611/2008 pentru aprobarea normelor privind organizarea și dezvoltarea carierei funcționarilor publici, cu modificările și completările ulterioare,

- Titlul II Statutul funcționarilor publici, Capitolul VI - Cariera funcționarilor publici, Secțiunea a 3-a - Promovarea funcţionarilor publici şi evaluarea performanţelor profesionale din

Ordonanța de Urgență a Guvernului nr.57/2019 privind Codul administrativ, cu modificările și completările ulterioare,

-Legea cadru nr.153/2017 privind salarizarea personalului plătit din fonduri publice, cu modificările și completările ulterioare,

se propun următoarele modificări în cadrul Statului de funcţii:

-desființarea unui post de consultant S, poziția 7 în Statul de funcții și a unui post de consilier S, poziția 8 în Statul de funcții din cadrul Cabinetului președinte;

- transformarea postului de consilier achiziții publice principal S, poziția 44 în Statul de funcții, în postul de consilier achiziții publice superior S, poziția 42 în Statul de funcții modificat, ca urmare a promovării în gradul profesional imediat superior;

-desființarea funcției vacante de Șef birou, poziția 62 în Statul de funcții și transformarea postului vacant în funcția contractuală de execuție de Consilier II S, poziția 60 în Statul de funcții modificat;

-modificarea denumirii Biroul relația cu mass-media și editarea Monitorul Oficial al Județului în Compartimentul relația cu mass-media și editarea Monitorul Oficial al Județului.

În baza prerogativelor conferite prin art. 182 alin. (2) și a alin. (4) cu trimitere la art. 136 alin.(1), (2) și (8) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**PROPUNEM:**

Adoptarea Proiectului de hotărâre privind modificarea Organigramei și a Statului de funcții ale aparatului de specialitate al Consiliului Județean Satu Mare

**ȘEF SERVICIU, VIZAT JURIDIC,**

Bîja Tania cons jr. Bodó Nicoleta

Red./Tehn. B.N. 5ex.